Keitä me olemme?
Miten meistä tuli juuri tällaisia?
Me ihmiset yritämme koko elämämme oppia ymmärtämään itseämme.
Lähellä olevia asioita ei aina näe selkeästi.
Siksi tahdomme kuulla muista maailmoista.
Simpanssien maailma muistuttaa omaamme joiltakin osin -
ja on toisaalta aivan erilainen.
Sen tarinat ovat hämmästyttävän paljastavia.
Tarinat ovat erityisen voimallisia, kun ne ovat totta.
NGOGON METSÄ, UGANDA
Ngogon metsä on maailma, jossa kaikki liittyy kaikkeen.
Metsän sydämessä -
on kukoistava yhteisö.
Ngogon simpanssit.
Tälle emolle ja sen vauvalle -
se on koti.
SIMPANSSIEN IMPERIUMI
Simpanssit ovat lähimpiä eläviä sukulaisiamme.
DNA:stamme yli 89 prosenttia on yhteistä.
Simpanssit ovat erittäin älykkäitä ja kokevat tunteet syvästi.
Ne elävät yli 60-vuotiaksi,
ja niiden elämänvaiheet muistuttavat omiamme.
Ngogon simpanssit ovat yksilöitä.
Jokaisella on oma persoonallisuus ja tavoitteet.
Tutkijat ovat antaneet jokaiselle yksilöllisyyttä kuvastavan nimen.
Ngogon yhteisö on monimutkainen.
Perhe- ja ystävyyssuhteiden verkosto on mutkikas.
Jokaisen simpanssin on solmittava suhteita -
ja löydettävä paikkansa ryhmässä.
Useimmissa simpanssilaumoissa on 50 tai 60 yksilöä.
Täällä Ngogossa simpansseja on kaksinkertainen määrä.
Yli 120 simpanssia elää yhdessä.
Tämä on suurin koskaan löydetty lauma.
Ngogo on simpanssien paratiisi.
Alueella on paljon hedelmäpuita.
Hedelmät ovat simpansseille elinehto.
Valtavassa laumassa syntyy myös paljon kilpailua.
Politiikka ja valtataistelu ovat osa elämää.
Yhteisö on hierarkkinen.
Simpanssit etsivät tilaisuuksia nousta korkeampaan asemaan.
Hierarkian huipulla on Ngogon vaikutusvaltaisin simpanssi.
Jackson on alfauros.
ALFAUROS JACKSON IKÄ: 31
Jackson on johtanut laumaa kuusi vuotta.
Se on jo vanha alfaurokseksi.
Jos se aikoo pysyä huipulla, se ei saa osoittaa heikkoutta.
Sen on näytettävä vahvalta.
Tätä Jackson haluaa.
Ryhmä kutsuu sitä ja osoittaa sille kunnioitustaan.
Jackson kuitenkin tietää,
että eräät simpanssit osoittavat muita vähemmän kunnioitusta.
ABRAMS IKÄ: 21
Näin nuoresta simpanssista ei yleensä olisi haastajaksi.
Abrams on kuitenkin harvinaisen älykäs ja itsevarma.
Jacksonilla on suojelijansa.
Miles.
MILES IKÄ: 40
Se on jättiläinen.
Se on Ngogon historian suurin simpanssi.
Jackson ja Miles ovat läheisiä.
Ne siistivät toistensa turkkia.
Liitto herättää kunnioitusta.
Turkin siistiminen on tärkeä osa simpanssien elämää.
Niin ne luovat ja ylläpitävät sosiaalisia suhteita.
Se on simpanssien vastine keskustelulle.
Se on poliittistakin.
Suunnittelua, taivuttelua,
juonittelua.
Sen avulla luodaan liittoumia.
Ja liittoutumat luovat valtaa.
Vahvinkaan simpanssi ei voi hallita yksin.
Siistimiskumppanit kertovat simpanssin asemasta ja tavoitteista.
Jos ei siisti kenenkään turkkia,
asema ja kunnianhimo ovat huolista pienimpiä.
GUS IKÄ: 14
Neljätoista on vaikea ikä urossimpanssille.
Emosta etäännyttyään -
simpanssi tarvitsee uroskavereita.
Joillekin yksilöille se on haastavaa.
Gus on ulkopuolinen, mutta se ei voi jäädä sellaiseksi.
Sen on löydettävä ystäviä.
Ngogon metsässä ei kannata olla liikaa yksin.
CHRISTINE IKÄ: 21
Christinen vauva on noin puoli vuotta vanha.
Se on vahvempi ja kehittyneempi kuin puolivuotias ihminen,
mutta silti haavoittuvainen.
Kaikki Ngogon vauvat eivät elä yksivuotiaiksi.
Siitä syystä -
vauva saa nimen vasta silloin.
Christinen on keskityttävä vauvaansa.
Sen vanhempi tytär Nadine on jäänyt omilleen.
NADINE IKÄ: 7
Se sai ennen emonsa täyden huomion.
Nyt se jää vaille hoivaa.
Vauva kehittyy nopeasti jopa simpanssiksi.
Se alkaa itsenäistyä.
Se haluaa seurustella.
Useimmat simpanssit suhtautuvat poikasiin kärsivällisesti.
Silti on turvallisempaa aloittaa itsensä kokoisesta.
Ongelma on, että nuoret simpanssit ovat kärsimättömämpiä.
Mitä itsenäisempi poikasesta tulee, sen pahempiin ongelmiin se voi joutua.
Suuret urokset ovat uhka.
Jos vauva menee niiden tielle, sitä voi sattua.
Jacksonin kaltainen alfa voi alkaa uhitella milloin haluaa.
Christine ei voi rentoutua.
Tilanne käy liian hurjaksi.
Äidille tämä on tuttua. Se ei ole huolissaan.
Isosisko kuitenkin on.
Tämä on ensimmäinen merkki sisarusten kiintymyksestä.
Ngogo on sademetsä, jossa myrskyt kuuluvat elämään.
Simpanssit yleensä suojautuvat.
Eivät kuitenkaan kaikki.
Tietyt simpanssit saavat myrskystä voimaa -
ja antavat voimistaan epätavallisen osoituksen -
sadetanssilla.
Abramsin viesti on selkeä.
Jackson ei toistaiseksi tee mitään.
Ennemmin tai myöhemmin sen on toimittava.
Abramsin itsevarmuus kasvaa päivä päivältä.
Gus on yhä yksin.
Sillä on suunnitelma.
Gus on sosiaalisesti kömpelö muttei tyhmä.
Muutkin kuin Jackson ovat huomanneet Abramsin kunnianhimon.
Tässä voi olla tilaisuus solmia hyödyllinen suhde.
Gus yrittää kaikkensa.
Abramsin kaltainen pyrkyri ilahtuu kaikesta huomiosta.
Tärkein kysymys kuuluu, tekeekö se Gusille vastapalveluksen.
Torjunta.
Abrams tavoittelee paljon tärkeämpää seuraa.
Jos Abrams onnistuu liittoutumaan Jacksonin tärkeimmän tukijan kanssa,
Jacksonin asema alfana heikkenee.
Miles reagoi positiivisesti.
Jackson tuntee Abramsin kintereillään.
Jacksonin on yhdistettävä ryhmä kannattamaan johtajuuttaan.
Yhteisestä vihollisesta on siinä hyötyä.
Simpansseilla on tarkat reviirit.
Ngogon lauma elää omalla reviirillään,
jota ympäröivät vihamieliset simpanssilaumat.
Resurssien turvaamiseksi laumat vartioivat rajojaan.
Partiointi on vaarallista.
Reviirin puolustaminen on kuitenkin niin tärkeää,
että epätodennäköisetkin ehdokkaat lähtevät toisinaan mukaan.
Osallistumista harkitaan tarkkaan.
Kannattaako riski ottaa?
Pork Pie ei ole karski eikä urhea.
Jopa senkin kannattaa silti uhmata vaaraa.
Simpanssit suuntaavat reviirin pohjoisrajalle.
Partiot kulkevat useita kilometrejä usean kireän tunnin aikana.
Jopa suurimmat, aggressiivisimmat urokset -
hermostuvat rajan tuntumassa.
Pork Pie pitää perää -
eikä näyttäisi haluavan jatkaa.
Abrams puolestaan on omassa elementissään -
toiminnan keskiössä.
Kun ryhmä saavuttaa pohjoisrajan -
ja siirtyy tuntemattomalle alueelle,
vaara kasvaa.
Simpanssilaumojen välillä ei ole ystävällisiä suhteita.
Kun ryhmät kohtaavat, on kaksi vaihtoehtoa.
Pakene tai hyökkää.
Simpanssit pitävät korvansa auki kutsuhuutojen ja liikkeen varalta.
Pork Pie on saanut tarpeekseen.
Se jättää partion.
Yksin.
Gus aikoo jäädä.
Lähistöllä on muita simpansseja,
ja ne ovat vihamielisiä.
On arvioitava, kumpi ryhmä on isompi.
Kannattaako perääntyä vai hyökätä?
Jacksonilla on Miles tukenaan.
Paluuta ei ole.
Ryhmä käy hyökkäykseen.
Aggressiivisuus palkittiin.
Pohjoinen ryhmä perääntyy.
Partio onnistui tehtävässään.
Raja on turvattu,
ja simpanssit voivat palata voitokkaina reviirinsä keskelle.
Kun suuret urokset ovat pohjoisessa, Christine voi vihdoin rentoutua.
Vauvan voimat kasvavat.
Sen on aika tutkia uutta elämänpiirin tärkeää osaa.
Lehvistöä.
Tuo ei tehnyt vaikutusta.
Christine ei anna vauvan kiivetä niin korkealle, että putoaminen sattuisi.
Tämä riittää yhdelle päivälle.
Partio palaa rajamailta.
Se on huomannut jotain latvustossa.
Ngogon lauma ei suvaitse muita simpansseja reviirillään.
Metsässä asuu muitakin kädellisiä.
Esimerkiksi suuria apinalaumoja.
Apinat eivät ole simpanssien kilpailijoita.
Ne ovat ruokaa.
Liha on simpansseille tervetullutta ravintoa,
ja sillä on muutakin arvoa.
Lihan jakaminen on tärkeää sosiaalisesti ja poliittisesti.
Jackson jakaa sitä liittolaisilleen.
Miles saa kaikkein suurimman osuuden.
Eräät toiset Jackson jättää tarkoituksella ilman.
Abramsin ulkopuolelle jääminen on merkki siitä,
että toistaiseksi valta on Jacksonilla.
Voitokas partio ja onnistunut metsästysretki.
Tämä oli hyvä päivä Jacksonille ja Ngogon simpansseille.
Apinat ovat tärkeä ravinnonlähde Ngogon simpansseille.
Kaikkein tärkein ovat silti hedelmäpuut,
Ngogon yhteiskunnan perusta.
Viikunapuu kantaa hedelmää reviirin keskellä.
Lauma rentoutuu ja nauttii juhla-ateriasta.
Gus on seurannut muita sivusta koko ikänsä.
Se on muita tarkkaavaisempi ja havaitsee nopeasti epätavalliset asiat.
Se on Pork Pie.
Se jäi yksin -
vihamielisen lauman kynsiin -
keskellä Ngogon reviiriä.
Jos kuolema vaanii täällä,
tämä metsävaltakunta -
kaikkine simpansseineen -
ei ole enää turvassa.
Tekstitys: Anne Aho